રણવીર સિંઘ અને કરણ જોહરે આખરે રોહિત શેટ્ટીની ‘સિમ્બા' માટે હાથ મિલાવ્યા છે અને ચોક્કસ જ તેમના ફેન્સ એના માટે ખૂબ જ એક્સાઇટેડ છે. સારા અલી ખાન આ ફિલ્મથી બોલિવૂડમાં ડેબ્યૂ કરવા જઈ રહી છે. આ ફિલ્મમાં રણવીર અને સારા વચ્ચેનો રોમાન્સ જોવા મળશે. રણવીર પાસે એના સિવાય પણ આગામી સમયમાં ઇન્ટરેસ્ટિંગ ફિલ્મ્સ છે. જેમાં ઝોયા અખ્તરની ‘ગલી બોય' અને કપિલ દેવની આગામી બાયોપિકનો પણ સમાવેશ થાય છે. વેલ, રણવીરે ‘સિમ્બા' માટે પહેલી વખત કરણ જોહર સાથે હાથ મિલાવ્યા છે. હવે લેટેસ્ટ રિપોર્ટ્સ અનુસાર રણવીર આ ફિલ્મમેકરની સાથે વધુ એક ફિલ્મ કરવા જઈ રહ્યો છે.